करवा चौथ का व्रत तब भी प्रचलित था और जैसा कि शास्त्रों-पुराणों में उल्लेख मिलता है कि यह अपने जीवन साथी के स्वस्थ और दीर्घायु होने की कामना से किया जाता था। पर्व का मूल स्वरूप आज भी वही है किंतु बाजारीकरण और आधुनिकता के कारण इसमे भव्यता का स्वरूप ले लिया है । लेकिन आज यह पति-पत्नी तक ही सीमित नहीं हैं , दोनों चूंकि गृहस्थी रूपी गाड़ी के दो पहिये है। और निष्ठा की धुरी से जुड़े हैं। इसलिए उनके संबंधों पर ज़्यादा ध्यान दिया जाता है। असल में तो यह पूरे परिवार के हित और कल्याण के लिए है।